《赋郭令南轩梅》
宋代·李处权

世乱何堪岁月摧，高斋始见数枝梅。
想他疏影横溪过，撩我清香入坐来。
老眼相看浑几许，幽人独折未多开。
情种正属吾曹事，湔祓风霜破百杯。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。